沙门岛张生煮海・梁州第七
作者：李好古
朝代：元

paragraphs: 你看那缥缈间十洲三岛，微茫处阆苑蓬莱，望黄河一股儿浑流派。
高冲九曜，远映三台，上连银汉，下接黄埃。
势汪洋无岸无涯，出许多异宝奇哉。
看、看、看，波涛涌，光隐隐无价珠玑；是、是、是，草木氏，香喷喷长生药材；有、有、有，蛟龙偃，郁沉沉精怪灵胎。
常则是云昏气霭，碧油油隔断红尘界，恍疑在九天外。
平吞了八九区云梦泽，问甚么翠岛苍崖。